पांच बच्चों की मौत सह नहीं पाई मां, किया आत्मदाह
बांसवाड़ा/राेहनवाडी| चारबच्चों की पहले ही मौत हो गई, तीन दिन पहले एक और बेटे ने दम तोड़ दिया। मां आखिर मां होती है। कुदरत की मार सहन नहीं कर पाई। आखिरकार बच्चों की मौत के गम में खुद ने भी आत्मदाह कर लिया। व्यथित पिता की भी हालत बिगड़ गई, जिसे इलाज के लिए अस्पताल में भर्ती करना पड़ा।
दिल झकझोर देने वाला हादसा रविवार रात आनंदपुरी थाना क्षेत्र के गणेशपुरा गांव के एक परिवार के साथ हुआ। गांव में 40 साल की नीरमा प|ी वीरजी आदिवासी की घर में ही झुलसने से मौत हो गई। खबर मिलते ही रविवार दोपहर पुलिस मौके पर पहुंची और तत्काल मौका पंचनामा बनवाकर शव को पोस्टमार्टम के लिए अस्पताल भेजा, जहां पोस्टमार्टम कराकर शव परिजनों को सौंप दिया। हालांकि मृतका के परिजनों ने नीरमा को जलाने के आरोप लगाते हुए उसके पति वीरजी और उसके भाइयों पर केस दर्ज कराया है।
थानाधिकारी चंद्रशेखर पालीवाल ने बताया कि सूचना पर पुलिस टीम गई तो उस समय महिला बुरी तरह झुलसी हुई थी। परिजनों ने बताया कि नीरमा के पहले 3 बच्चे और 1 बच्ची की पहले मौत हो चुकी है। वहीं, तीन दिन पहले ही पांचवें यानी आखिरी बेटे की भी मौत हो गई। इसके बाद से ही नीरमा काफी सदमे में गई थी। इसी गम में उसने हादसे की रात खुद को आग लगा ली। हालांकि सल्लोपाट थाने के खूंटी बिजीया निवासी नीरमा के पिता पूंजा आदिवासी ने अपनी बेटी को जलाकर मार देने के आरोप लगाए हैं और घटनाक्रम की तफ्तीश चाही है। इसके लिए मृतका के पति वीरजी सहित ससुराल पक्ष के चार जनों पर केस दर्ज कराया है। पुलिस ने रिपोर्ट के अाधार पर केस दर्ज कर जांच शुरू कर दी है। मृतका के दो लड़कियां भी हैं।
hin_Deva hin_Deva hin_Deva hin_Deva